د سوریې نوي رهبر او د لبنان لومړي وزیر د اړیکو پر پراختیا خبرې کړې دي.

د سوریې بهرنیو چارو وزارت ویلي، د لبنان د لومړي وزیر نجیب میقاتي په مشرۍ لبناني پلاوي د سوریې د خلکو  او د دواړو هېوادونو د سټراټیژیکو اړیکو د پياوړتیا په برخه کې د عرب ملت د ملاتړ د تایید په موخه دمشق ته سفر کړی دی.

دغه کتنه کې د سوریې نوي رهبر احمد شرع او نجیب میقاتي د عربي همغږۍ د پیاوړتیا او د سیمې د امنیت لپاره د لبنان او سوریې پر ګډو هڅو ټینګار کړی دی. 

دا سوریې ته د بشارالاسد د حکومت تر پرځېدو وروسته د یوه دولت د رییس او تېر پنځلسو کلونو کې د لبناني لومړي وزیر لومړی سفر ګڼل کیږي.
#طلوع‌نیوز